b"\n_START_ARTICLE_\nLorenzo Staelens\n_START_SECTION_\nKerjaya kelab\n_START_PARAGRAPH_\nStaelens memulakan kerjaya profesionalnya di KV Kortrijk pada usia 23 tahun. Di sana, beliau telah menghabiskan dua musim dan telah menarik perhatian gergasi liga Belgium, Club Brugge._NEWLINE_Selepas beliau membuat perpindahan ke Club Brugge, beliau menjalani persahabatan dengan Franky Van der Elst hampir sedekad. Staelens bermain 369 perlawanan dalam semua kejohanan dan menjaringkan 105 gol untuk Brugge._NEWLINE_Pada usia 34 tahun, beliau mengubah posisinya ke pertahanan lalu berpindah ke RSC Anderlecht. Di situ, beliau dapat menjulang kejuaraan liga pada musim 2000 dan 2001 serta memenangi Kasut Emas Belgium pada 1999. Walau bagaimanapun, kariernya tidak habis di situ apabila berpindah ke kelab Jepun, Oita Trinita pada awal 2001 sebelum mengumumkan persaraan tidak lama kemudian._NEWLINE_Staelens menggalas tugas sebagai jurulatih di RE Mouscron. Selepas dua bulan di V.C. Eendracht Aalst, beliau kembali ke kelab pertamanya, Kortrijk sebagai 'general manager'. Pada 2007, beliau menjadi pembantu jurulatih di KSV Roeselare._NEWLINE_Staelens kemudian menjadi pembantu jurulatih dan akhirnya menjadi jurulatih untuk kelab Cercle Brugge.\n_START_SECTION_\nKerjaya antarabangsa\n_START_PARAGRAPH_\nStaelens telah dipilih ke skuad Belgium di Piala Dunia FIFA 1990. Beliau hanya bermain pada perlawanan peringkat kumpulan tewas 1-2 kepada Sepanyol._NEWLINE_Di situ, Staelens menjadi pemain kebangsaan dan mewakili negaranya di Piala Dunia 1994 dan Piala Dunia 1998. Selain itu, beliau juga tampil dalam skuad kebangsaan di Euro 2000."